CELEX: 32021R1820
Language: hu
Date: 2021-10-18 00:00:00
Title: A Bizottság (EU) 2021/1820 végrehajtási rendelete (2021. október 18.) a Kínai Népköztársaságból származó nagy szakítószilárdságú poliészterfonalak behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2017/325 végrehajtási rendelet módosításáról

2021.10.19.   
               
               
                  HU
               
               
                  Az Európai Unió Hivatalos Lapja
               
               
                  L 369/3
               
            
         A BIZOTTSÁG (EU) 2021/1820 VÉGREHAJTÁSI RENDELETE
         (2021. október 18.)
         a Kínai Népköztársaságból származó nagy szakítószilárdságú poliészterfonalak behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2017/325 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 11. cikkére,
         mivel:
         
                     (1)
                  
                  
                     A Kínai Népköztársaságból származó nagy szakítószilárdságú poliészterfonalak Unióba irányuló behozatalára a Kínából származó, a mintába felvett exportáló gyártók esetében 5,1 %-tól 9,8 %-ig terjedő dömpingellenes intézkedések vonatkoznak. A mintába fel nem vett együttműködő exportáló gyártók tekintetében 5,3 %-os vámtétel került kivetésre. Ezenkívül az 1105/2010/EU tanácsi végrehajtási rendelet (2) 9,8 %-os országos vámtételt vetett ki a nagy szakítószilárdságú poliészterszálak behozatalára.
                  
               
                     (2)
                  
                  
                     A hatályvesztési felülvizsgálatot követően az eredeti intézkedéseket az (EU) 2017/325 bizottsági végrehajtási rendelet (3) további öt évvel meghosszabbította.
                  
               
                     (3)
                  
                  
                     Az (EU) 2019/1706 bizottsági végrehajtási rendelet (4) megállapította, hogy a Wuxi Solead Technology Development Co., Ltd (a továbbiakban: Wuxi Solead) vállalat megfelel az új exportáló gyártónak való minősítés kritériumainak, és felvette a nevét a mintában nem szereplő együttműködő vállalatok jegyzékébe.
                  
               
                     (4)
                  
                  
                     A vállalat – nevének (5)2020. január 16-i megváltoztatását követően – 2020. május 26-án kérte a Bizottságtól annak megerősítését, hogy a névváltoztatás nem befolyásolja jogát a korábbi nevéhez rendelt egyedi dömpingellenes vámtétel igénybevételére.
                  
               
                     (5)
                  
                  
                     A Bizottság megvizsgálta a rendelkezésére bocsátott információkat, és arra a következtetésre jutott, hogy a névváltoztatás nem befolyásolja az (EU) 2019/1706 végrehajtási rendelet megállapításait és különösen a Wuxi Soleadre alkalmazandó dömpingellenes vámtételt.
                  
               
                     (6)
                  
                  
                     A Bizottság 2021. július 8-án tájékoztatta az érdekelt feleket a fenti megállapításairól, és felkérte őket, hogy az előírt határidőn belül tegyék meg észrevételeiket. Nem érkezett észrevétel.
                  
               
                     (7)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            
               (1)   Az (EU) 2017/325 végrehajtási rendelet mellékletében a következő hivatkozás:
               
                  
                              „Wuxi Solead Technology Development Co., Ltd.
                           
                           
                              Yixing város”
                           
                        
               helyesen:
               
                  
                              „Jiangsu Solead New Material Group Co., Ltd.
                           
                           
                              Yixing város”
                           
                        
            
            
               (2)   A mintában nem szereplő kínai együttműködő exportáló gyártókra alkalmazandó A977 TARIC-kiegészítő kód 2020. január 16-tól alkalmazandó a Jiangsu Solead New Material Group Co., Ltd, Yixing város esetében. A Jiangsu Solead New Material Group Co., Ltd., Yixing város által gyártott termékek behozatala után az (EU) 2017/325 végrehajtási rendelet 1. cikkének (2) bekezdésében a Wuxi Solead Technology Development Co., Ltd. tekintetében megállapított dömpingellenes vámot meghaladó végleges vámot az alkalmazandó vámjogszabályoknak megfelelően vissza kell fizetni vagy el kell engedni.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 18-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Tanács 1105/2010/EU végrehajtási rendelete (2010. november 29.) a Kínai Népköztársaságból származó nagy szakítószilárdságú poliészterszál behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint a Koreai Köztársaságból és Tajvanról származó nagy szakítószilárdságú poliészterszál behozatalára vonatkozó eljárás megszüntetéséről (HL L 315., 2010.12.1., 1. o.).
         
            (3)  A Bizottság (EU) 2017/325 végrehajtási rendelete (2017. február 24.) a Kínai Népköztársaságból származó nagy szakítószilárdságú poliészterfonalak behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 49., 2017.2.25., 6. o.).
         
            (4)  A Bizottság (EU) 2019/1706 végrehajtási rendelete (2019. október 10.) a Kínai Népköztársaságból származó nagy szakítószilárdságú poliészterfonalak behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2017/325 végrehajtási rendelet módosításáról (HL L 260., 2019.10.11., 42. o.).
         
            (5)  Yixing Market Surveillance Administration (Yixing Piacfelügyeleti Igazgatóság) – Értesítés a külföldi tőkével működő vállalat névváltoztatása nyilvántartásba vételének jóváhagyásáról (02821322-6) A külföldi tőkével működő vállalat helyesbítése [2020] No. 01160001 Egységes társasági hitelazonosító: 91320282330802782